
ŠKOLA ZA DIZAJN, GRAFIKU I ODRŽIVU GRADNJU - SPLIT
na temelju ugovora sklopljenog s Agencijom za mobilnost i programe EU raspisuje
NATJEČAJ
za mobilnost učenika i nastavnika u okviru Erasmus+ Programa KA1

1. OPĆI DIO
Školi za dizajn, grafiku i održivu gradnju - Split dodijeljena je Akreditacija za područje strukovnog obrazovanja i osposobljavanja, a u sklopu projekta 2026-1-HR01-KA121-VET-000447620 planirana je tijekom školske godine 2026./27. mobilnost učenika i nastavnika u Litvu.
1.1. Mobilnost učenika
Natječaj se odnosi na mobilnost učenika u Litvu u trajanju 14 dana u školskoj godini 2026./27., u partnerstvu sa školom Kaunas Educational Centre of Technologies/Kauno Tehnologiju Mokymo Centras, (www.kautech.lt). Mobilnost će uključivati 3 učenika trećeg razreda smjera soboslikar – ličilac dekorater.
1.2. Mobilnost nastavnika
Natječaj se odnosi i na 4 nastavnika Škole za dizajn, grafiku i održivu gradnju - Split, koji će sudjelovati na mobilnosti. 

1. PRIJAVE NA NATJEČAJ
2.1. Prijave i odabir učenika
Odabir učenika vrši se prijavom na natječaj koji će biti objavljen na web stranici škole.
Na natječaj za mobilnost u Litvi mogu se prijaviti svi učenici koji u školskoj godini 2026./27. pohađaju treći razred Škole za dizajn, grafiku i održivu gradnju, smjera soboslikar – ličilac dekorater.
Za provedbu natječaja za odabir učenika i nastavnika nadležno je Povjerenstvo za odabir sudionika mobilnosti koje će se sastojati od 3 nastavnika a imenuje ih ravnateljica škole.
[bookmark: _Hlk144480275]Kandidati su, najkasnije do 19. studenog 2026. u 12 sati, dužni dostaviti Povjerenstvu škole sljedeće dokumente: 
· prijavni obrazac (uz uključeno motivacijsko pismo i presliku svjedodžbe šk.god.2025./26.) za sudjelovanje u mobilnosti s vlastoručnim potpisom i potpisom roditelja/skrbnika – Prilog 1 nalazi se u prilogu natječaja 
· suglasnost roditelja/skrbnika za sudjelovanje u projektu - Prilog 2 nalazi se u prilogu natječaja
Kriteriji za odabir učenika su: 
1.motivacijsko pismo (0 - 3 boda) 
2.vladanje u prošloj šk.god.2025./2026. (uzorno 3 boda, dobro 1 bod, učenik s lošim vladanjem ne može se natjecati)
3.opći uspjeh u prethodnoj školskoj godini na dvije decimale (2-5 bodova) 
4.ocjena iz stručnog predmeta -  Praktična nastava na kraju prethodne školske godine 
 (2-5 bodova) 
5. volontiranje (1 bod)
6. učenici s manje mogućnosti – geografska udaljenost, ekonomske poteškoće itd. (1 bod)

[bookmark: _Hlk144412085]Maksimalan broj bodova je 18.

2.2. Prijave i odabir nastavnika
Kandidati su, najkasnije do 19. studenog 2026. u 12 sati, dužni dostaviti Povjerenstvu škole sljedeći dokument: 
· prijavni obrazac (uz motivacijsko pismo) za sudjelovanje u projektu – Prilog 3 nalazi se u prilogu natječaja 

Kriteriji za odabir nastavnika su : 
1. sudjelovanje na izložbama, smotrama i predstavljanju škole - 3 boda 
2. sudjelovanje na natječaj i mentoriranje učenika na županijskom ili državnom natjecanju - 2 ili 3 boda; 
3. vođenje izvannastavnih ili izvanškolskih aktivnosti – 2 boda 
4. primanje dolaznih Erasmus+ mobilnosti i pomoć u organizaciji istih – 2 boda

Maksimalan broj bodova je 10.

Povjerenstvo će prema navedenim kriterijima izabrati sudionike mobilnosti. Popis sudionika bit će objavljen na mrežnim stranicama škole 20.11.2026. iza 19 sati. Prigovore na odluku Povjerenstva, prijavljeni na natječaj mogu poslati na službenu mail adresu škole info@gogss.hr  zaključno s 27.11.2026. u 12 sati.

